JohanHeinsen/ENO huggingface dataset:
Aarhuus Stifts-Tidende, 1841-03-22
Mehemed Ali har forkastet Portens ydmygende Betingelser, isærdeleshed den, at hans Søn Jbrahim Paska skal være udelukket fra Arvefølgen. Den ægyptiske Flaade tiltakles og gjøres seilklar, og man begynder igjen at frygte for Krig. Der menes, at Mehemed er forud vis paa Medhold fra een eller flere af de europæiske Stormagters Side. Disse Efterretninger have gjort et stærkt Jndtryk i Paris. Det hedte, at Soult har nu i Statsraadet erklæret sig mod Afvæbningen og vil ikke beqvemme sig til nogen Forringelse af den for Krigsdepartementet forlangte Credit, med mindre det gjøres ham muligt, senest inden en Maaned, hvis saadant behøves, at kunne kalde alle unge Mennesker til deres Faner. Flere foruroligende Rygter vare derhos satte i Omløb. Saaledes hed det, at der i London var underskrevet en ny Convention uden Frankrigs Tiltrædelse, og at Collisionen mellem England og Amerika neppe kan jevnes paa fredelig Maade. Endvidere: om nogle meget betydelige Pariser-Bankørhuuses forestaaende Fald, blandt hvilke et, hvis Fallit vil kunne bevirke en finantsiel Catastrophe over heele Europa. Ogsaa hed det, at Ludvig Philip var heftig syg(hvilket sidste dog ikke skal være sandt). Alt dette har foraarsaget at Statspapirerne ere faldne.
Aarhuus Stifts-Tidende, 1841-03-22
J London gik det Rygte, at den franske Regjering har forlangt Lord Ponsonbys Hjemkaldelse fra Constantinopel. J Portsmouth er en næsten mageløs Virksomhed paa Skibsværfterne. Den almindelige Opmærksomhed er henvendt paa de truende Krigsudsigter mellem England og N. Amerika.
Aarhuus Stifts-Tidende, 1841-03-22
Uenighederne mellem Nordamerika og England hidrøre endnu fra Opbrændelsen af Dampskibet "Caroline." Dette Skib, der hørte hjemme i Newpork, bragte Vaaben og Munition over til Oprørerne i de brittiske Besiddelser; den engelske Regjering klagede herover, men uden Nytte. Da fik den engelske Capt. Mac=Leod Ordre til at forhindre det, og en Nat opbrændte han Skibet i en Havn paa NewyorksGrund. Lang Tid derefter, da man troede Alting, bilagt, fik man i Newyork fat paa Mac=Leod, og har nu dømt ham som Morder og Mordbrænder. Den engelske Regjering har forlangt ham frigivet, men uagtet alle Forestillinger, baade med det Gode og det Onde, holdes han endnu i piinligt Fængsel, og om kort Tid vil man fuldbyrde Dommen, hvorefter han skal hænges. Nu har den brittiske Regjering besluttet, med Magt at befrie ham, og beordret 10 Linieskibe til i største Hast at begive sig til Newyork, og der handle efter Omstændighedernes Medfør.
Aarhuus Stifts-Tidende, 1841-03-22
J Frankrig frygtes for en Landgang af Hertugen af Bordeaux, hos hvem der befinder sig over et halvthundrede fr. Legitimister af høi Rang. Politiet i Stæderne ved Middelhavet var i denne Anledning indskjærpet den største Aarvaagenhed. Rygter fra den spanske Grændse melde, at der er udbrudt Uroligheder i Barcellona.
Aarhuus Stifts-Tidende, 1841-03-22
Fra Weichsel-Egnen skrives under 3die ds. at Feltmarschallen Fyrste af Warschau er vendt tilbage fra St. Petersborg til Polens Hovedstad, og fra den Tid af ere Troppebevægelserne i Kongeriget tiltagne endnu stærkere og have erholdt en bestemtere Caracteer. De nyeste Dislocationer antyde den Plan at omdanne Marscheolonner af de i Polen og omliggende russiske Gouvernements stærkt sammenhobede Stridsmasser, hvis Spidser ere vendte mod Vesten. Disse Marscheolonner udgjøre ligesaamange complette Armeecorps, der ere sammensatte af forskjellige Vaabenarter og forsynede med alle til Feldten uundværlige Reqvisiter. En Reservearmee opstilles ved Dnieper, og Reisende forsikkre, at der ogsaa finde stærke Troppebevægelser Sted i Duna=Egnen. J Kalischoprettes et uhyre stort Hovedlazareth.
Aarhuus Stifts-Tidende, 1841-03-22
Det østerrigske Kabinet skal misbillige Sultanens Arvelighedsfirman, og Fyrst Metternich være indigneret over Divanets Fremfærd mod Mehemed Ali.
Aarhuus Stifts-Tidende, 1841-03-22
Den tydske Forbundsdag har besluttet, at den hessiske Regjering skal igjen bortskaffe de i Rhinen udkastede Steenmasser, men dette, mener man, vil ikke kunne lade sig gjøre i Aar og Dag. J det Sachsiske er ikke alene indkaldt alle Rekruter men ogsaa Regimenternes hele Reservemandskab. (Overalt i Tydskland frygter man for Flodernes Opbrud).
Aarhuus Stifts-Tidende, 1841-03-22
Fra Frankfurt meldes, at flere hundrede østerrigske og preussiske Pionnerer, fra Forbunds fæstningen Mainz, have begyndt med at ødelægge den udenfor Bieberich anlagte Steendæmning og kaste Stenene op paa hessisk Gebeet.
Aarhuus Stifts-Tidende, 1841-03-22
J Sverrig er arresteret to kgl. Embedsmænd, Kronfoged Bergmann og Herredsfoged Martin, for at have hævet for høie Skatter af Bønderne, forfalsket Protocoller og Regnskaber, &c. Kongen er syg.
Aarhuus Stifts-Tidende, 1841-03-22
Fædrelandet. Kjøbenhavn, den 19de Marts. Fra Mecklenborg-Streliz skrives: "Glimrende Anstalter træffes her til Hs. H. Prindsesse Carolines Formæling med Hs. K. H. Kronprindsen af Danmark. En talrigFyrstekreds indbydes. Blandt Forlystelser vil der ogsaa blive afholdt en Tournering. (H. N. 3.) Samtalen dreier sig endnu om den Bournonvilleske Sag, og medens man ikke kan andet end misbillige det Skridt han gjorde, hvorved han blandede Kongen ind i Sagen, udtaler man i Almindelighed sin Foragt mod den Person som foranledigede Scandalen. Piberne, som man greb hiin Aften midt under Forestillingen, bleve strax anholdte af Politiet og have senere opgivet den virkelige Ophavsmand. Bournonville indfandt sig den følgende Dag i KongensForgemak, men der nægtedes ham Audients, og senere har han havt Stuearrest. Han har nu indgivet sin Ansøgning om Afsked. Allerede for længere Tid siden er der baade fra Stockholm og Wien gjort Bournonville fordeelagtige Tilbud. Man siger, han skal have bestemt sig til at tage til sidstnævnte Sted, og hans udm. Talent gaaer saaledes tabt for os. (Md.) Jmedens man paa den ene Side i høi Grad dadler Bournonvilles Adfærd, og det saameget mere, da Kabalen, som Enhver der optræder offentligt, kan blive udsat for, viiste sig her saa aldeles i sin hele Usselhed, saa Bournonville sikkert vilde have faaet den eclatanteste Opreisning hvis han havde givet Publikum Tid til at udtale sin Jndignation, kan man paa den anden Side ikke andet end dadle og yttre sin Afsky for den Maade hvorpaa den blev iværksat og udført. En Mand, hvis Navn er noksom betegnet naar man kun siger: at han i fordums Dage almindelig gjaldt for Jfr. Grahns Tilbeder, havde hos Sjouerne opkjøbt to Loger, som han fyldte med Folk af den simpleste Klasse, paa den Betingelse, at de skulde pibe og hysse naar B. blev baaret ind. Ved sin Tilbagekomst til Foyeen havde Bournonville, forsikkret, at han aldrig meere vilde betræde den danske Skueplads. Dagen efter blev han kaldt op til Kongen. - For at vi Provindsboere kunne fatte Anledningen til disse Optrin, maa man vide, at der i den senere Tid har i det theaterbesøgende Publikum dannet sig to Partier: et for Jfr. Fjeldsted og eet for Jfr. Nielsen, Theatrets første Dandserinder. Man beskylder B. for, at han foretrækker den Første paa den Sidstes Bekostning, ligesom man ogsaa i sin Tid beskyldte ham for at have foranlediget Jfr. Grahns Bortgang fra det danske Theater. (Aalb. Av.)
Aarhuus Stifts-Tidende, 1841-03-22
Som Følge af at Balletmester Bournonville ved sin Adfærd under Opførelsen af Balletten Toreadoren" i det kgl. Skuespilhuus, Søndagen den 14de ds., ei alene har viist Mangel paa Agtelse mod Publikum, men tillige har forglemt den Ærbødighed, han skylder Hs. M. Kongen, er det paalagt Balletmesteren, at han, indtil videre, ei maa forlade sin Bolig, og at han ei heller paa ny maa optræde paa Scenen, forinden han dertil har erholdt Tilladelse. (B. T.)
Aarhuus Stifts-Tidende, 1841-03-22
- Den 27de Marts vil her i Staden blive afholdt en Generalforsamling, hvortil en stor Deel af Roeskilde Borgere og Sjællands Landmænd ere indbudne, og hvor der vil blive discuteret og et Andragende til Kongen og Nivellering for offentlig Regning af Jernbanen mellem Khvn. og Roeskilde. Den til Anlægget fornødne Capital er anslaaet til 1 Million Rigsd. (L. F. St. T.)¬
Aarhuus Stifts-Tidende, 1841-03-22
J Fjor stiftedes af Studenter en Sangforening, hvis Formaal er at indstudere danske Folkesange. Dette Selskab har nu bragt det saavidt, at det kan give en stor Concert, hvortil Medstuderende og Damer ere indbudne. (Md.)¬
Aarhuus Stifts-Tidende, 1841-03-22
J disse Dage er udstedt en Plan til et interessant Lotteri. Det er bekjendt, hvor vanskeligt det er for unge Malere heri Landet at faae deres Kunst producter taalelig afsatte; der indbydes derfor til at tage Actier i et Ambelotteri a 24 sk. Stk., hvorved for denne Gang skulle bortspilles følgende Malerier; Ulysses Hjemkomst af Lehmann, ansat til 100 3 "Skibbrudne paa en Klippe af Raadsig til 150 3, og "Scene af Slaget ved Waterloo" af Lieutn. S. Schack til 300 18. (Md.)¬
Aarhuus Stifts-Tidende, 1841-03-22
Et saare mærkeligt Skrift har forladt Pressen: Munch=Ræders, norske Constitutions=Historie. Foruden den Jnteresse som dette Skrift ved sit Jndhold i og for sig frembyder, har det den Mærkelighed, at de to sidste Blade ere blevne omtrykte, fordi Justitsraad Reiersen har fundet flere i samme indeholdte Udtryk stødende. (Aalb. Av.)De syv nye Borgerrepræsentanter ere valgte. Nemlig: Capt. Muurmester Sibbern, Major Grosserer Prætorius, Mechanikus Gamst, Ankersmed Caspersen, Grosserer W. Fiedler, Magister Monrad, og Grosserer T. Pedersen. (Dan.)De khvnske Toldbetjente ere nu satte paa fast Lønning, inddeelte i 5 Klasser, med Gage fra 5 til 700 P. (Folkev.)
Aarhuus Stifts-Tidende, 1841-03-22
Efter Forlydende har Hr. Petoletti engageret det Strelitzer Operaselskab til i de 3 Sommermaaneder at give Forestillinger paa Vesterbroes nye Theater.
Aarhuus Stifts-Tidende, 1841-03-22
Den nylig i Hamborg afdøde Grosserer Meyer Jsaac Adler heraf Staden var kun 49 Aar gl.
Aarhuus Stifts-Tidende, 1841-03-22
Sjælland. Wordingborgerne have i disse Dage havt en sjelden Kunstnydelse ved det Beckerske Selskabs der givne danske Forestillinger, som ogsaa den bleve paaskjønnede med fuldt Huus og fortjent bifald. Personalet bestaaer af dHrr. Orlamundt, Lange, Haurowitz, Mad. Orlamundt og Lange samt Jfr. Nielsen. Fra Wordingborg er Selskabet taget til Præstøe, hvorfra det gaaer over Kjøge og Slagelse til Fyen og Jylland. – Den i Skjelskøer heftede og for Forvanskning af ham betroede offentlige Penge under Tiltale satte Fuldmægtig hos Byfogden, har siden uafbrudt befunden sig i Arrest, men har nu udstaaet den ham idømte Straf, nemlig 6 Gange 5 Dages Fængsel paa Vand og Brød. Cancellieraad Topsøe, hvem Fuldmægtigen, ifølge paalidelige Oplysninger, ved Dommen skal være tilpligtet at erstatte en Sum af circa 2,600 1, havde nok først besluttet at holde denne i Gjeldsfængsel, men de dermed forbundne Bekostninger og, som man siger, Forbønner og Forestillinger, skulle have bestemt Hr. Topsøe til at lade Fuldmægtigen komme paa fri Fod, i hvis Følge denne nu er afreist derfra. (Sjællandsp.)
Aarhuus Stifts-Tidende, 1841-03-22
Haderslev, den 20de Marts. Jgaar Aftes var det Müllerske Skuespillerselskabs Forestilling stærkere, besøgt end nogen Aften tilforn, circa 200 Mennesker, maatte gaae tilbage igjen, uden at kunne komme ind.
Aarhuus Stifts-Tidende, 1841-03-22
Jfr. Caroline Müller, Balletdandserinde fra Weimar, dandsede Cachucha. Mad. Müller (Directeurens Kone) beundres for sit mesterlige Spil som Mad. Blanchet i Valeur & Compagnie. (Dannev.)
Aarhuus Stifts-Tidende, 1841-03-22
Skibs-Efterretninger. Mellem Nyborg og Corsøer skeete Overfarten endnu den 14de Marts med Jisbaade. Der ventedes dagligt at Slipshavns og Corsøers Havne skulde gaae op. Den 16de var Nyborgs gandske fri for Iis. Ogsaa Farvandet mellem Aarøe sund og Assens er frit for Jis, saa Postgangen over Middelfart skulde ophøre den 16de ds. Siden 10de ds ligger Fyrskibet Trindelen paa sin Station. Paa Randers Fjord gik man endnu for et Par Dage siden over Jsen ved Udbyhøi.
Aarhuus Stifts-Tidende, 1841-03-22
Handels-Efterretninger. Kornpriser i Hamborg den 20de Marts. Hvede 13 a 15 s. Rug, 9 a 10 P. Byg 7 a 8 s. Havre 5 a 4 a 6 a 12 s. pr. Tde. Raps uden Omsætning. Af Smør havdes store Forraad, men Priserne vare faldne. Bedste Jydsk 36 a 38 3. Kjøbenhavns Børs-Cours, den 19de Marts 1841. Hamborg 2 M. - a vista 199 1. Spec. 200 – 12 Mk. 4 pC. kongl. Obl. 98 a 9 ½ Nat. Bk. Obl. (4 Febr. 1820. 101 a 101 1. 4 pC. uopsigelige Rigsbank=Obl. 104 1/2 a 105. Rationalbank=Actier 166 1/2.
Aarhuus Stifts-Tidende, 1841-03-22
Befordringer og Afgang. Under 18de de, har Hs. Maj. allernaadigst udnævnt Copiisterne i Kjøbenhavns Politiret J. A. Petersen og E. J. Elmquist til Fuldmægtige i bemeldte Ret, og Vægterlieutenant, Politiadjutant samt surn. Copiist i Khvns Politiret, J. Leerbeck, til surnumerair Fuldmægtig ved bemeldte Ret. Under s. D. har Hs. Maj. allernaadigst beskikket Overbetjent i Svendborg, Krigsassessor Martins, til Overbetjent i Faaborg, samt Lieutn. C. Wederkinck til Overbetjent i Svendborg. Og s. D. Sognepræst for Hammel, Voldbye, og Søbye M. i Aarhuus Stift, J. C. Schmidt, til Sognepræst for Thyrsted og Uth Pr. i samme Stift.
Aarhuus Stifts-Tidende, 1841-03-22
Ledige Embeder. Toldskriver-Embedet i det indenlandske Toldcontoir ved Khvns. Toldkammer, (Gage, 2600 8 og til Contoirhold 2200 2 Caution 10,000 R.)
Aarhuus Stifts-Tidende, 1841-03-22
Told- og Consumtions=Jnspecteur-Embedet i Nakskov. (Løn 1650 R.) Et Raadmands-Embede i Khvn. paa 12 Aar. (Gage 1200 R.)
Aarhuus Stifts-Tidende, 1841-03-22
Aarhuus Skibs-Liste fra 14de til 21de Marts.
Aarhuus Stifts-Tidende, 1841-03-22
Udgaaede: Briggen Thetis, Command. Erckens, til Grønland; N. Michelsen og S. Johansen, Begge t. Antwerpen med Byg; J. Gaarn, til Bergen, med Korn; N. Michelsen, til Tronhjem, med dito; H. Jensen, A. Michelsen og O. Olsen, Alle til Grenaae med Steenkul; S.M. Sørensen til Altona med Stykgods. Andr. Lund, til Tronhjem, med Korn.
Aarhuus Stifts-Tidende, 1841-03-22
Jndkomne: Capt. N. Hansen, Else Marie, fra England, med Steenkul.
Aarhuus Stifts-Tidende, 1841-03-22
Bekjendtgjørelser. For fraværende Slægtninge, Venner og Bekjendtere, undlade vi ikke herved at bekjendtgjøre: at vor gode, ældste Datter, Frederikke, lidt over 24 Aar gammel, i Dag endte sit korte Jordeliv, i hvilket hun har havt mange Lidelser, kun faa Glæder, men været overmaade virksom i Kjærlighed til Gud, sine Forældre, Sødskende og Medmennesker. Taaning, den 19de Marts 1841. Marie Randløv, R. Randlov, født Skabelund. Skolelærer.
Aarhuus Stifts-Tidende, 1841-03-22
Den geistlige Forening for Horsens By og Omegn holder Møde paa sædvanligt Sted den 2den April Kl. 2. Horsens, den 14de Marts 1841. P. C. J. Rasmussen, p. t. Secretair.
Aarhuus Stifts-Tidende, 1841-03-22
Torsdagen den 25de dennes, om Eftermiddagen Kl. 2, lader Skræddermester Søchring, formedelst Bortreise, herfra Byen, i hans Bopæl paa Middelgade, ved Auction bortsælge: endeel Jnd- og Udboe, hvoriblandt et Chatol, et Klædeskab, Stole, Borde, Speile, Sengesteder, Kjøkkentøi, m. m. m. hvilket herved til Lysthavendes Efterretning bekjendtgjøres. Aarhuus, den 16de Marts 1841. Fleischer.
Aarhuus Stifts-Tidende, 1841-03-22
Ved Auctionen hos Hr. Justitsraad Lanng den 29de dennes, vil vorde opraabt til Bortsalg en Postvogn indrettet til 1 eller 2 Heste med 2de Agestole som hænge i Fjedre, en Dame=Sadel med mere Ridetøi, samt tvende meget smukke argantiske Lamper i complet Stand.
Aarhuus Stifts-Tidende, 1841-03-22
Gaard Salg. Formedelst anden Bestemmelse, agter jeg ved een eneste Auction, som afholdes Onsdagen den 31te dennes i selve Gaarden, at bortsælge min eiende og paaboende Gaard i Dyngbye, Hads Herred, af Hartkorn 6 Tdr., foruden et Tørveskifte paa 1 Fdkr. 1 Alb. i Ørting. Kirketienden, og Kongens Andeel af Qvægtienden er indkjøbt. Jorderne ere fortrinlige, og Mergel haves i Overflødighed, saa og fornøden Gjerselhugst, og da denne Eiendom ligger ved Havet, 3 Mile fra Aarhuus, og omtrent ligesaalangt fra Horsens, saa egner dens Beliggenhed sig fortrinlig til et Fiskeries Anlæggelse. Gaarden kan tiltrædes strax. Naar Gaarden er solgt, forauctioneres endeel Besætning og Avlsredskaber, m.v. Dyngbye, den 22de Marts 1841. Jens Rasmussen Hadrup.
Aarhuus Stifts-Tidende, 1841-03-22
Efter Vedkommendes Reqvisition, grundet paa Dom og Udlæg, bliver den Lars eller Laust Thomsen Smed tilhørende Parcel paa Hornborg Mark i Nim Herred, af Hartkorn 1 Skpr. 2 Fdkr., Skovskyld 1/5 Alb. med Tilhørende, stillet til Bortsalg ved 3de Auctioner, som afholdes :
Aarhuus Stifts-Tidende, 1841-03-22
Onsdagen den 7de April d. A., ) hver Gang Torsdagen den 22de f. M., og ) Kl. 2 Ef Torsdagen den 6te Mai d. A., ) termiddag. De 2de første Auctioner holdes her paa Contoiret, og den sidste paa Herredsthingstuen i Horsens. Hvilket herved bekjendtgjøres til Lysthavendes og øvrige Vedkommendes Efterretning i Henhold til Pl. 22de April 1817. Woer og Nim Herreders Contoir i Horsens, den 6te Marts 1841. Bernth. Auction over ubebyggede samelodder.
Aarhuus Stifts-Tidende, 1841-03-22
Løverdagen den 3die April, Formiddag Kl. 10, bliver ved Auction, som afholdes i Sognefoged Anders Balle gaards Gaard i Eriknaur, bortsolgt 7 Parceller paa Eriknaur Mark af den Gaard, som Søren Madsen, hidtil har havt i Fæste, nemlig 5 Parceller, hver med Hartkorn, Ager og Gag 2 Skpr. 1 Fdkr. 1/5 Alb., 1 med Hartkorn 5 Skpr. 1 3/4 Alb., og 1 med 3 Skpr. 1 Alb. Ager og Gags Hartkorn, alle uden Bygninger. Jorderne ere fortrinlige, og paavises før Auctionen af Sognefoged A. Ballegaard for de Lysthavende, som herved indbydes. Bjerre og Hatting Herreders Contoir, den 20de Marts 1841. With.
Aarhuus Stifts-Tidende, 1841-03-22
Licitation over Veiarbeide. Fredagen den 16de April førstkommende, Eftermiddag Kl. 2, afholdes paa Raadhuset i Lemvig Licitation over Anlægget af et Stykke af Landeveien mellem Lemvig og Ottesund, ved Aarmølle, hvortil udfordres udførte 908 Favne Jordarbeide og 952 Favne Vei at paakjøre Gruus og Leer, hvortil er anslaaet 160 Cubikfavne Gruus og 28 ½ Cubikfavne Leer, paa en Transportlængde af 150170 Favne. Arbeidet er i Alt calculeret til 958 r. S. Conditionerne erfares ved Licitationen, hvortil de Lysthavende indbydes, og ere forinden til Eftersyn paa Herredscontoiret i Lemvig. Lemvig, den 15de Marts 1841. Gundelach.
Aarhuus Stifts-Tidende, 1841-03-22
Enhver, som maatte have noget at fordre i Stervboet efter Enken Maren Justesdatter og forhen afgangne Mand, Skipper Søren Andersen Schou her i Byen, indkaldes herved, i Overeensstemmelse med Placaten af 26de October 1792, med 12 Ugers Varsel til for undertegnede Skifteret at anmelde og bevise deres Krav. Skifteretten i Horsens, den 18de Marts 1841. Ræder. At Hads & Ring Herreders Contoir fra den 26de denne Maaned er henflyttet til Frederiksgade No. 540 i Sadelmager Baes's Gaard i Stuen, Indgangen i Porten, bliver herved bragt til offentlig Kundskab. Aarhuus, den 16de Marts 1841. Nyholm, const.
Aarhuus Stifts-Tidende, 1841-03-22
For de Landeiendomsbesiddere som maatte være findede at indbetale Sjettedeel Bankhæftelsen af deres Eiendomme, paatager Undertegnede sig ikke alene at besørge alt Fornødent i saa Henseende, men ogsaa, om ønskes, at forskyde, eller i al Fald paa billige Vilkaar, at forskaffe de hertil fornødne Summer, naar man personlig eller i portofrie Breve henvender sig til mig for at træffe nærmere Overeenskomst. Ogsaa for de Kjøbstad-Eiendomme hvorpaa Bankhæftelsen endnu hviler, og som man maatte ønske indfriet, paatager jeg mig den fornødne Besørgelse, ligesom Qvitteringer for indfriede Bankhæftelser kjøbes. Weile, den 15de Februar 1841. Anchersen.
Aarhuus Stifts-Tidende, 1841-03-22
Nye lollandske Gaasefjær og Kløverfrøe faaes hos Undertegnede. Kalveskind kjøbes. Skanderborg, den 18de Marts 1841. B. Jespersen.
Aarhuus Stifts-Tidende, 1841-03-22
Trykt i Aarhuus Stiftsbogtrykkerie. Bedste Liebauer 4 & 3 Vands Hør, samt heglede Hørblaar, bekommes billigst mulig hos Lars P. Schmidt.
Aarhuus Stifts-Tidende, 1841-03-22
Et Huus paa 9 Fag, beliggende paa Lisberg Mark, staaende for Hartkorn 2 Skpr., hvortil der avles aarlig 2 Læs Høe, samt indvendig er beqvemt indrettet, og som afgiver en smuk Bopæl for en Familie, er underhaanden at erholde tilkjøbs. Det bemærkes: at Stedet kan tiltrædes til 1ste Mai. Man accorderer med Eieren Poul Rasmussens Enke. Den mig tilhørende Gaard i Grundfor af omtrent 3 Tdr. 4 Skpr. Hartkorn og circa 50 Tdr. Land gode Muld-Jorder samlede ved Gaarden, med 2de indkjøbte Tiender samt gode Bygninger, er at erholde tilkjøbs for 2000 2, naar man derom snarest muligt henvender sig til Tostrup pr. Aarhuus, den 18de Marts 1841. Blach.
Aarhuus Stifts-Tidende, 1841-03-22
En Landeiendom hvorpaa kan holdes idetmindste 50 Køer, ønskes i Forpagtning 1ste Mai d. A. Billet, mærket, Forpagtning, bedes aflagt paa dette Blads Contoir, hvori Eiendommens Navn og Beliggenhed er opgivet. Til Efterretning for Søfarende.
Aarhuus Stifts-Tidende, 1841-03-22
Een 1/4 Miil herfra Byen paa Marselisborg Grund, er og bliver udsat fire Bundgarn paa 2 1/2 Favne Vand. Aarhuus, den 22de April 1841. Fordeelagtig Tilbud.
Aarhuus Stifts-Tidende, 1841-03-22
En Student, eller Een som agter at tage dansk juridisk Exammen, og som kunde udlaane 3 a 400 3, kan erholde fortrinlig Middagsmad frit hver Dag, indtil Summen er tilbagebetalt med maanedlig Afdrag, fordeelte saaledes, at hele Beløbet bliver betalt i 1 Aar. For Opfyldelsen stilles om forlanges en solid Mands Selvskyldner-Caution. Om ønskes, kan et meubleret Værelse sammesteds ogsaa erholdes. Reflecterende ville behageligst erfare det Nærmere paa Adressecontoiret i Aarhuus.
Aarhuus Stifts-Tidende, 1841-03-22
En Kone med hendes Datter ønsker sig i Kost og Logis hos en honet Familie paa Landet, hvor Sidste tillige kan erholde Underviisning i de sædvanlige Skolevidenskaber, Tydsk, Fransk og Musik, saavelsom i qvindelige Haandarbeider. De Attraaende behage at melde dem i frankerede Breve snarest muligt hos C. F. Johnsen, Bogbinder i Randers. Paquetten de tvende Søstre, Skipper J. K. Hansen, afseiler til Kjøbenhavn snarest muligt, medtagende Passagerer og Fragtgods.
Aarhuus Stifts-Tidende, 1841-03-22
Skipper Jansen afgaaer med første aabne Vande fra Colding til Kiel og 8de Dag efter tilbage fra Kiel til Colding, og saaledes fremdeles i Løbet af Sommeren hver 8de Dag fra et af Stederne, medtagende Passagerer og Fragtgods. Colding, den 20de Marts 1841. Borch. Den Lærerinde, som søgtes under Mærket: T. B. 7. 15, er nu fæstet.
Aarhuus Stifts-Tidende, 1841-03-22
Fire Muursvende kunne hele Sommeren faae stadigt Arbeide hos Muurmester Hansen i Skanderborg.
Aarhuus Stifts-Tidende, 1841-03-22
En holsteensk Meieribestyrer samt Meierske søger Condition til Maiddag. Herpaa Reflecterende kunne henvende dem til Meieriforpagter Abraham paa Marien hoff pr. Haderslev.
Aarhuus Stifts-Tidende, 1841-03-22
For en ordentlig Pige, som vil tage Deel i saavel ind som udvendig Arbeide, er en Plads ledig til 1ste Mai. Adressecontoiret anviser.
Aarhuus Stifts-Tidende, 1841-03-22
Tvende flinke Karle og en Pige kan til 1ste Mai faae Tjeneste, naar man snarest mulig melder sig paa Studsgade No. 192.
Aarhuus Stifts-Tidende, 1841-03-22
No. 142 paa Middelgade kan 2 Værelser bekommes til Leie til førstkommende Flyttetid hos N. Dinesen.
Aarhuus Stifts-Tidende, 1841-03-22
Logis for en Skolediscipel søges, helst i Nærheden af Mindet. Nærmere Underretning erholdes hos Fuldmægtig L. Nellemann. To Bundgarn med Rader og Pæle, og en Kaag, er underhaanden at faae tilkjøbs, naar man henvender sig til Gaardmand Peder Andersen i Schjæring, hvor det er til Eftersyn.
Aarhuus Stifts-Tidende, 1841-03-24
geblad til Aarhuus Stifts=Tidende. 48. Føl Til velærværdige og høilærde Hr. C. A. Schmidt, Sognepræst til Haslund M. i Aarhuus St.